Tóroddur Poulsen
Tóroddur Poulsen (føddur 15. oktober 1957 í Havn) er yrkjari, rithøvundur, listamaður og tónleikari. Tóroddur Poulsen er helst Føroya virknasti yrkjari. Hann fekk Mentanarvirðisløn M. A. Jacobsens í 1992 og Mentanarvirðisløn Landsins í 2013. Harumframt hevur hann verið tilnevndur til Bókmentavirðisløn Norðurlandaráðsins í 1996, 2002, 2005, 2009, 2011 og 2014. Hann starvast sum rithøvundur og er búsitandi í Keypmannahavn. Tóroddur hevur givið út fleiri yrkingasøvn. Stílurin er rættiliga ymiskur, stundum prosakendur, stundum knappur og onkuntíð haikukendur. Í sínum yrkingum lýsir hann m.a. tann innara heimin, mótsetningar í samtíðini og moralin. Hann kann vera speirekandi og atfinningarsamur eins og kensluborin.


 * 1984 - Botnfall (yrkingasavn)
 * 1986 - Fullir einglar (yrkingasavn)
 * 1988 - Heilagt kríggj (yrkingasavn)
 * 1989 - Innivist (yrkingasavn)
 * 1991 - Navn nam við navn (yrkingasavn)
 * 1992 - Villur (yrkingasavn)
 * 1993 - Eygu á bliki (yrkingasavn)
 * 1994 - Reglur (prosa)
 * 1997 - Regler (svensk útgáva)
 * 2006 - Regelwerk (týsk útgáva í "Von Inseln weiß ich...")
 * 1996 - Steðgir (yrkingasavn)
 * 1997 - Sót og Søgn (prosa)
 * 1998 - Standsninger (úrval av egnum yrkingum í danskari týðing) (yrkingasavn)
 * 1999 - Speispei spei (yrkingarsavn)
 * 2000 - Vatnið ljóðar sum um onkur hevur drukkið av tí/vandet lyder som om nogen har drukket af det (yrkingasavn)
 * 2000 - Blóðroyndir (yrkingasavn)
 * 2002 - Blodprøver (Donsk útgáva)
 * 2001 - Villvísi (yrkingasavn)
 * 2002 - Royggj (yrkingasavn)
 * 2004 - Eygnamørk (yrkingasavn)
 * 2005 - Morgunbókin
 * 2006 - Hvat hevði Munch verið uttan Dupultkvartettina í Ebenezer
 * 2007 - Rot
 * 2008 - Útvølir (Skaldsøga)
 * 2009 - Útsýni (yrkingar)
 * 2010 - Rend. (Yrkingar)
 * 2011 - Bræddur firvaldur. (Yrkingar)
 * 2012 - Heimvitisferðin. (Yrkingar)
 * 2013 - Fjalir (Yrkingar)
 * 2013 - Einglasuð. (Yrkingar)
 * 2014 - Leyvið haldi eg / Løvet tror jeg, Edition After Hand, yrkingasavn á føroyskum og donskum


 * Udsyn - Útsýni. Digte. Torgard, 2011.
 * Øjenhuller = Eygnaholur.. Digte. Edition After Hand, 2010.
 * Stensætninger = Steinsetingar.. Digte. Edition After Hand, 2008.
 * Blodprøver. Digte. Edition After Hand, 2002.
 * Vandet lyder som om nogen har drukket af det.. Digte. Edition After Hand, 2000.
 * Standsninger. Digte. Politisk revy, 1998.


 * 2003 s..v. Lot: Veðrið eigur orð
 * 2005 - Morgunbókin (yrkingasavn)
 * 2006 - Hvat hevði Munch verið uttan Dupultkvartettina í Ebenezer (yrkingasavn)
 * 2007 s.v. Kaj Klein: Ùr maskinrúminum
 * 2008 Garasjuguð: rock against færøkitsch


 * 1992 - Bókmentavirðisløn M.A. Jacobsens fyri fagrar bókmentir.
 * 1996 - Reglur í uppskoti til Bókmentavirðisløn Norðurlandaráðsins.
 * 2002 - Blóðroyndir í uppskoti til Bókmentavirðisløn Norðurlandaráðsins.
 * 2005 - Eygnamørk í uppskoti til Bókmentavirðisløn Norðurlandaráðsins
 * 2009 - Rot í uppskoti til Bókmentavirðisløn Norðurlandaráðsins
 * 2011 - Útsýni í uppskoti til Bókmentavirðisløn Norðurlandaráðsins
 * 2013 - Mentanarvirðisløn Landsins
 * 2014 - Fjalir í uppskoti til Bókmentavirðisløn Norðurlandaráðsins




 * afsnitp.dk - "Hvad er visuel poesi?"
 * Rithøvundafelag Føroyar - Tóroddur Poulsen